**Timbre**

Prof. Emanuela Cerchez, Colegiul Naţional Emil Racoviţă Iaşi

Vom citi fiecare linie din fişier într-un şir de caractere s. Chiar de la citire vom separa seria de valoarea timbrului. Pentru aceasta este suficient să căutăm ultimul spaţiu din s şi să separăm s în două şiruri plasând caracterul cu codul ASCII 0 pe poziţia poz a ultimului spaţiu găsit.

Vom reţine seriile distincte într-un vector. Astfel vom considera seriile numerotate de la 1 la nr (unde nr este numărul de serii). Seria aflată acum în s o vom căuta în vectorul de serii şi dacă nu o găsim, o adăugăm la sfârşitul vectorului, incrementând şi nr.

Şirul care reprezintă valoarea timbrului îl vom converti într-un număr.

Vom construi câte un vector de frecvenţă pentru fiecare serie, vector în care vom reţine pentru fiecare valoare de timbru din seria respectivă numărul de apariţii.

Dacă cerinţa este 1, afişăm nr, determinat la citire.

Dacă cerinţa este 2, parcurgem pentru fiecare serie vectorul de frecvenţă şi numărăm valorile pentru care numărul de apariţii este 1.

Dacă cerinţa este 3, vom construi încă un vector, în care reţinem pentru fiecare serie suma valorilor timbrelor distincte din seria respectivă (folosind evident tot vectorul de frecvenţă).

Determinăm apoi suma maximă şi reţinem într-un alt vector denumirile seriilor pentru care suma este egală cu cea maximă.

Sortăm lexicografic seriile aceastea şi le afişăm.

Restricţiile din enunţ sunt mici, nu sunt necesare optimizări.