**Problema 1 Data palindromică 100 puncte**

În vacanța de iarnă Adelina a decis să renunțe la teme și a ales să citească o parte din cărțile aduse de Moș Craciun: cele cu teme istorice sau SF. Pe măsură ce citea își nota în caiet datele calendaristice ale acelor evenimente care au impresionat-o. După vacanță îi povestește colegului de bancă despre aceste evenimente și remarcă faptul că unele date calendaristice au o formă specială, de palindrom: citite de la dreapta la stânga reprezintă aceeași dată ca atunci când se citesc obișnuit, de la stânga la dreapta.

**Cerinţă:**

Pentru cele n date calendaristice din agenda Adelinei numărați și afișați câte date palindromice au fost găsite iar apoi precizați secolele cu cele mai multe date palindromice.

**Date de intrare:**

Fişierul de intrare **datapal.in** conține următoarele informații :

* pe prima linie , un număr **n**, reprezentând numărul de date calendaristice;
* pe fiecare dintre următoarele **n** linii câte o dată calendaristică de forma zz/ll/aaaa (două cifre pentru zi, două cifre pentru lună, patru cifre pentru an) .

**Date de ieşire**

Fişierul de ieşire **datapal.out** va conține pe prima linie numărul de date calendaristice palindrom iar pe a doua linie secolele cu cele mai multe date palindrom, în ordine cronologică, separate printr-un spațiu sau mesajul ”NU EXISTĂ DATE PALINDROM” dacă nu s-au găsit astfel de date**.**

**Restricţii şi precizări**

* 0< n ≤ 1000
* toate datele calendaristice sunt valide;
* în colecția de date de test există întotdeauna cel puțin o dată palindromică
* anii aparțin perioadei 10-9999 și sunt d.Hr.

**Exemplul:**

|  |  |  |
| --- | --- | --- |
| **datapal.in** | **datapal.out** | **Explicaţii** |
| 5  **01122110**  **11111111**  19111111  **09122190**  **12111121** | 4  12 22 | Sunt 4 date palindromice : două în secolul 12 și două în secolul 22 |

**Timp de execuţie/test: 1 secundă**

**Memorie totală disponibilă 4 MB din care 2 MB pentru stivă**

**Dimensiunea maximă a sursei: 5KB**